คือตอนกำลังเทน้ำ น้ำมันเยอะเลยกระจอกลงไปเร็วมาก รับไม่ทัน(เป็นถังน้ำ)แล้วทีนี้มันก็เหมือนที่จับมีส่วนคมๆเหมือนมีสนิมด้วยอ่ะค่ะบาดนิ้วเท้า เดินไม่ถนัดเลย กลัวติดเชื้ออันตรายอะไรเงี้ยอ่ะค่ะเช่นhivหรืออะไรประมาณนี้ อยากทราบว่าควรสังเกตุอาการอะไรเป็นพิเศษไหมคะ แล้วถ้าจะติดเชื้อจริงๆมีเชื้ออะไรบ้างคะจะได้สังเดตุอาการได้ค่ะ บอกระยะเวลาหลังโดนบาดพร้อมอาการหน่อยค่ะ ขอบค่ะ
สวัสดีค่ะ การโดนสิ่งของที่มีสนิมบาดนิ้วเท้าโดยตรงนั้น อาจเสี่ยงต่อการรับเชื้อบาดทะยัก หรือถ้ามีแผลเปิด อาจเสี่ยงต่อการติดเชื้อแบคทีเรียที่อยู่ตามผิวหนังได้ ส่วนเรื่องเชื้อ hiv ในกรณีดังกล่าวยังมีโอกาสเป็นไปได้น้อย เพราะเชื้อไวรัส hiv เมื่อติดอยู่บนสิ่งของที่เป็นพื้นผิวแห้งๆ มักจะตายไปอย่างรวดเร็ว แต่หากเป็นมีดที่เคยสัมผัสสารคัดหลั่งของผู้อื่นมาก่อน ก็มีโอกาสจะรับเชื้อได้เช่นกันควรสังเกตเรื่องแผลค่ะ หากแผลมีขนาดใหญ่ แผลเปิด มีเลือดไหลซึมตลอด ปวด บวม แดงมากขึ้นเรื่อยๆ ภายในประมาณ 1-3 วัน ควรรีบไปพบแพทย์เพื่อทำแผล และรับยาฆ่าเชื้ออย่างเหมาะสม การมีแผลจะไม่ใช่อาการโดยตรงของเชื้อ hiv เวลารับเชื้อ hiv เข้าสู่ร่างกายในช่วงแรกๆจะยังไม่มีอาการอะไรชัดเจน อาจมีไข้ต่ำๆ ปวดเมื่อยตามเนื้อตัว คล้ายเป็นหวัดได้จริงๆแล้วตอนนี้แนะนำการไปพบแพทย์เพื่อกระตุ้นวัคซีนบาดทะยักก่อน โดยถ้าวัคซีนเข็มล่าสุดนานเกิน 5 ปีแล้ว ควรจะกระตุ้น 1 เข็มค่ะ และหากกังวลเรื่องเชื้อ hiv มาก อาจแจ้งให้แพทย์ทราบอีกครั้ง อาจมีการใช้ยาต้านไวรัสหรือนัดกลับไปเจาะเลือดติดตามด้วย